[image: gerbs_bw-02]
Latvijas Republika
Jelgavas valstspilsētas pašvaldība 

Reģ.Nr. 40900039904, Lielā iela 11, Jelgava, LV-3001, tālrunis: 63005531, 63005538, e-pasts: pasts@jelgava.lv

	Datums skatāms laika zīmogā
	
Nr.
	
6-4/1/99/AK

	
	
	

	Uz 23.07.2026.
	Nr.
	b/n



Ieinteresētajiem piegādātājiem

Iepirkuma komisija izskatīja no ieinteresētā piegādātāja 23.07.2026. saņemto jautājumu par atklāta konkursa “Solu piegāde”, identifikācijas Nr. JVP 2026/99/AK, prasībām un sniedz šādu atbildi:

Jautājums:
1. Pamatkonstrukcijas materiāls un apdare
Tehniskajā specifikācijā norādīts: “sola pamatkonstrukcija izgatavota no nekrāsota čuguna”.
Savukārt ražotāja tehniskajā dokumentācijā norādīts, ka sola kājas ir izgatavotas no čuguna, kurš ir apstrādāts ar Ferrus pretkorozijas aizsardzības sistēmu, epoksīda grunti un melnu poliestera pulverkrāsojumu.

Tādēļ lūdzam precizēt prasību šādā redakcijā:
“Sola kājas izgatavotas no čuguna (ductile iron), apstrādātas ar pretkorozijas aizsardzības sistēmu, epoksīda grunti un melnu poliestera pulverkrāsojumu vai ekvivalentu aizsardzības pārklājumu.”

2. Koka materiāls
Tehniskajā specifikācijā norādīts: “sēdvirsma un muguras balsts izgatavots no skujkoka brusām”. Ražotāja dokumentācijā norādīts, ka sola sēdvirsma un muguras balsts ir izgatavoti no tropiskās cietkoksnes (tropical hardwood), nevis skujkoka.

Lūdzam precizēt prasību šādā redakcijā:
“Sēdvirsma un muguras balsts izgatavoti no tropiskās cietkoksnes vai ekvivalenta ilgmūžīga cietkoksnes materiāla, kas paredzēts izmantošanai ārtelpās.”

3. Koka aizsargapstrāde
Tehniskajā specifikācijā noteikts: “koka detaļām jābūt apstrādātām ar aizsargkārtu, kas neļauj sveķiem sūkties cauri koka ārējam apstrādes slānim.”
Šāda prasība ir raksturīga skujkoka izstrādājumiem, taču nav attiecināma uz ražotāja norādīto tropisko cietkoksni. Ražotājs paredz Lignus aizsargapstrādi, kas nodrošina fungicīdu, insekticīdu un ūdeni atgrūdošu aizsardzību.

Lūdzam aizstāt minēto prasību ar:
“Koka detaļām jābūt rūpnieciski apstrādātām ar aizsarglīdzekļiem pret mitruma, bioloģiskās noārdīšanās un apkārtējās vides ietekmi.”


4. Koka apdares apraksts
Tehniskajā specifikācijā minēta: “laka – Tropical Wood – Mahagon tonī”.
Ražotāja dokumentācijā norādīta rūpnieciska koksnes aizsargapstrāde, nevis konkrētas lakas sistēma. Atsevišķās produkta dokumentācijas versijās tiek minēta mahagona toņa apdare.
Lai neierobežotu konkurenci un vienlaikus nodrošinātu produkta atbilstību, ierosinām prasību formulēt šādi:
“Koksnes apdare – rūpnieciska aizsargapstrāde ražotāja standarta izpildījumā, dabīgā koka vai mahagona tonī.”

5. Stiprinājumu materiāls
Ražotāja dokumentācijā norādīts, ka sola konstrukcijā tiek izmantotas nerūsējošā tērauda skrūves. Lai pilnībā raksturotu izstrādājumu, ierosinām tehnisko specifikāciju papildināt ar prasību:
“Visi redzamie stiprinājuma elementi izgatavoti no nerūsējošā tērauda vai ekvivalenta korozijizturīga materiāla.”

Ņemot vērā iepriekš minēto, lūdzam precizēt tehnisko specifikāciju, lai tā pilnībā atbilstu BENITO BARCINO UM3031 tehniskajai dokumentācijai un neradītu pretrunas starp aprakstītajām prasībām un faktiskajām produkta tehniskajām īpašībām.

Pasūtītāja atbilde:
1) nolikuma 2.pielikuma “Tehniskā specifikācija/Tehniskais piedāvājums” tabulas 1.punktu “Sola tehniskās specifikācijas aprakstu” kolonnā “Apraksts” izteikt redakcijā:

“1.1. Sols ar čuguna kājām un ilgmūžīgas koksnes dēļiem;  
1.2. Sola izmēri – garums 1800mm,  platums - 700mm, sēdvirsmas augstums - 440mm un kopējais sola augstums 785mm;
1.3. Materiāls - sola pamatkonstrukcija izgatavota no čuguna vai ekvivalenta materiāla ar rūpniecisku korozijizturīgu aizsargpārklājumu, kas nodrošina ilgstošu ekspluatāciju āra apstākļos; 
1.4. Apdare - sola sēdvirsma un muguras balsts izgatavots no ilgmūžīgas koksnes, kas piemērota ekspluatācijai āra apstākļos (piemēram, impregnēta skujkoksne, cietkoksne vai ekvivalents materiāls), kas apstrādāta tumši brūnā (mahagona) tonī;
1.5. Sols aprīkots ar 18 gab. dēļiem 1800x50x50mm ar noapaļotām brusas malām;
1.6. Koksnes apdare - koka detaļām jābūt rūpnieciski apstrādātām ar aizsarglīdzekļiem pret mitruma, bioloģiskās noārdīšanās un apkārtējās vides ietekmi, nodrošinot noturību ekspluatācijai āra apstākļos.
1.7. Visi redzamie stiprinājuma elementi izgatavoti no nerūsējošā tērauda vai ekvivalenta korozijizturīga materiāla.” 

Pasūtītāja pircēja profilā Elektronisko iepirkumu sistēmā veikt izmaiņas un noteikt piedāvājuma iesniegšanas termiņu – 2026.gada 5.augusts plkst.9:00, atvēršanas termiņu – 2026.gada 5.augusts plkst.14:30.


Iepirkuma komisijas priekšsēdētājs          [elektroniskais paraksts]	     M.Rēvelis

